CELEX: 62017TA0275
Language: ro
Date: 2018-07-13 00:00:00
Title: Cauza T-275/17: Hotărârea Tribunalului din 13 iulie 2018 – Curto/Parlementul („Funcție publică – Asistenți parlamentari acreditați – Articolul 24 din statut – Cerere de asistență – Articolul 12a din statut – Hărțuire morală – Comitetul consultativ care se ocupă de plângerile pentru hărțuire ale asistenților parlamentari acreditați împotriva deputaților din Parlamentul European și de prevenirea hărțuirii la locul de muncă – Decizie de respingere a cererii de asistență – Eroare de apreciere – Conținutul obligației de asistență – Durata procedurii administrative – Termen rezonabil – Refuz de comunicare a unor rapoarte întocmite de comitetul consultativ”)

24.9.2018   
            
            
               RO
            
            
               Jurnalul Oficial al Uniunii Europene
            
            
               C 341/15
            
         
      Hotărârea Tribunalului din 13 iulie 2018 – Curto/Parlementul
      (Cauza T-275/17) (1)
      
      ((„Funcție publică - Asistenți parlamentari acreditați - Articolul 24 din statut - Cerere de asistență - Articolul 12a din statut - Hărțuire morală - Comitetul consultativ care se ocupă de plângerile pentru hărțuire ale asistenților parlamentari acreditați împotriva deputaților din Parlamentul European și de prevenirea hărțuirii la locul de muncă - Decizie de respingere a cererii de asistență - Eroare de apreciere - Conținutul obligației de asistență - Durata procedurii administrative - Termen rezonabil - Refuz de comunicare a unor rapoarte întocmite de comitetul consultativ”))
      (2018/C 341/26)
      Limba de procedură: engleza
      
         Părțile
      
      
         Reclamantă: Michela Curto (Genova, Italia) (reprezentanți: L. Levi și C. Bernard-Glanz, avocați)
      
         Pârât: Parlamentul European (reprezentanți: O. Caisou-Rousseau, E. Taneva și M. Rantala, agenți)
      
         Obiectul
      
      Cerere întemeiată pe articolul 270 TFUE prin care se urmărește, pe de o parte, anularea deciziei Parlamentului din 30 iunie 2016 prin care autoritatea abilitată să încheie contractele de muncă din această instituție a respins cererea de asistență introdusă de reclamantă la 14 aprilie 2014, precum și, pe de altă parte, repararea prejudiciului pe care reclamanta pretinde că l-ar fi suferit ca urmare a încălcării de către autoritatea menționată a obligației de asistență prevăzute la articolul 24 din Statutul funcționarilor Uniunii Europene, în special din cauza duratei excesive a procedurii.
      
         Dispozitivul
      
      
                  1)
               
               
                  Anulează decizia Parlamentului European din 30 iunie 2016 prin care autoritatea abilitată să încheie contractele de muncă din această instituție a respins cererea de asistență introdusă de doamna Michela Curto la 14 aprilie 2014.
               
            
                  2)
               
               
                  Obligă Parlamentul să plătească doamnei Curto, cu titlu de prejudiciu moral suferit, un cuantum de 10 000 de euro majorat cu dobânzi moratorii începând de la data pronunțării prezentei hotărâri, calculate în funcție de rata stabilită de Banca Centrală Europeană (BCE) pentru operațiunile principale de refinanțare.
               
            
                  3)
               
               
                  Obligă Parlamentul la plata cheltuielilor de judecată.
               
            
         (1)  JO C 239, 24.7.2017.